CELEX: 62019TN0499
Language: el
Date: 2019-07-10 00:00:00
Title: Υπόθεση T-499/19: Προσφυγή της 10ης Ιουλίου 2019 – ZU κατά ΕΥΕΔ

14.10.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 348/16
            
         
      Προσφυγή της 10ης Ιουλίου 2019 – ZU κατά ΕΥΕΔ
      (Υπόθεση T-499/19)
      (2019/C 348/16)
      Γλώσσα διαδικασίας: η αγγλική
      
         Διάδικοι
      
      
         Προσφεύγων: ZU (εκπρόσωπος: C. Bernard-Glanz, δικηγόρος)
      
         Καθής: Ευρωπαϊκή Υπηρεσία Εξωτερικής Δράσης (ΕΥΕΔ)
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει τις αποφάσεις της ΕΥΕΔ, της 31ης Αυγούστου 2018 και της 10ης Ιανουαρίου 2019, περί εφαρμογής του σημειώματος της Ιατρικής Υπηρεσίας της 30ής Αυγούστου 2018, αφαιρουμένης της αναρρωτικής άδειας·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο, προβάλλεται παραβίαση της αρχής της χρηστής διοίκησης και παράβαση του καθήκοντος επιμέλειας, καθόσον διογκώθηκαν οι εκτιμήσεις κόστους με αποτέλεσμα να αποδοθεί αδικαιολογήτως στον προσφεύγοντα ευθύνη λόγω μη εμφάνισης για ιατρικό έλεγχο στις Βρυξέλλες.
               
            
                  2.
               
               
                  Με τον δεύτερο λόγο, προβάλλεται κατάχρηση εξουσίας, καθόσον υπάρχει ένδειξη περί πρόθεσης υπονόμευσης του προσφεύγοντος λόγω προσωπικής μεροληψίας.
               
            
                  3.
               
               
                  Με τον τρίτο λόγο, προβάλλεται πρόδηλη πλάνη εκτιμήσεως όσον αφορά το ζήτημα αν είχε μεταβληθεί η έννομη κατάσταση του προσφεύγοντος και μη διεξοδική ανάλυση των λόγων για τους οποίους αποδόθηκε ευθύνη στον προσφεύγοντα λόγω μη εμφάνισης για ιατρικό έλεγχο.